pythainlp/thai-wiki-dataset-v3 huggingface dataset:
อุดม รัฐอมฤต

คำพูด

ผมก็เรียนยืนยันว่าการจะไปให้บอกว่าควรแก้อะไรหรือไม่ควรแก้อะไร ผมไม่อยู่ในฐานะที่จะไปพูด เพราะผมเป็นคนยกร่างรัฐธรรมนูญเอง มันจบแล้วสำหรับผม ยืนยันว่าผมให้เหตุผลกับคนที่ทาบทามแล้วเขาก็บอกว่าคณะกรรมาธิการวิสามัญทำเพียงแค่ศึกษาว่ากฎหมายได้วางเรื่องเกี่ยวกับการแก้ไขเพิ่มเติมรัฐธรรมนูญไว้อย่างไรเท่านั้นเอง ไม่ได้พูดถึงว่าควรแก้หรือไม่ควรแก้ ไม่ใช่ประเด็นนี้
จุดประสงค์ของการเอาคนที่รู้เกี่ยวกับการร่างรัฐธรรมนูญเข้าไปเป็นกรรมาธิการวิสามัญมันชัดเจนอยู่แล้วว่าเราไม่ได้เข้าไปเพื่อที่จะไปบอกว่าประเด็นไหนที่บกพร่อง เพื่อจะให้แก้ไข ซึ่งถ้าเป็นประเด็นเหล่านั้น ผมพูดได้เลยว่าผมก็อยู่ในฐานะที่จะคอยปกป้อง ผมก็ยืนยันตรงนี้ เพราะเหตุที่ว่าเราเป็นคนร่างมาเอง เราไม่ได้อยู่ในฐานะที่จะไปพูดในทางแตกต่างกัน
เหมือนคนมาถามผมว่าตอนที่ร่างระบบการคำนวณ ส.ส.บัญชีรายชื่อที่หลายคนอาจมีความรู้สึกว่าข้อความในรัฐธรรมนูญกับข้อความในกฎหมายประกอบรัฐธรรมนูญมันไม่ค่อยไปด้วย ผมก็ยืนยันว่าสิ่งเหล่านี้เป็นสิ่งที่คณะกรรมการร่างรัฐธรรมนูญได้คิดมาก่อนแล้ว และเห็นว่าสิ่งที่ทำไปนั้นถูกต้อง ไม่ได้มีส่วนที่จะไปคิดในทางที่เราร่างผิดพลาด ดังนั้น ผมไม่ได้อยู่ในฐานะที่จะไปพูดแทนใครว่ารัฐธรรมนูญนี้ผิดพลาด ผมพูดตรงนี้ไม่ได้เลย
เวลาเข้าไปในคณะกรรมาธิการวิสามัญ จากสิ่งที่ได้รับทาบทามก็ดี หรือจากสถานะที่เราเคยเป็นกรธ.ยกร่างรัฐธรรมนูญมาเองก็ดี จึงไม่ได้จะมาเป็นคนที่บอกว่าประเด็นไหนไม่ว่าการร่างรัฐธรรมนูญใหม่ หรือ การแก้ไขบทบาท ส.ว. หรือ วิธีการเลือกตั้ง ควรแก้ไขหรือไม่ควรแก้ไข
เวลาเราคิดว่าเรื่องรัฐธรรมนูญมีปัญหา ส่วนใหญ่มันเกิดจากความคิดเห็นที่แตกต่างกัน ความคิดเห็นที่แตกต่างนั้นถามว่ามันมีเฉพาะรัฐธรรมนูญหรือไม่ ผมเชื่อว่าในกฎหมายเกือบทุกฉบับ ถ้าเมื่อไรมีการใช้เพื่อแก้ไขปัญหาสิ่งที่คนเห็นแตกต่างกัน แล้วเราเรียกว่ามันเป็นปัญหา ทุกกฎหมายมันเป็นปัญหาหมดทุกเรื่อง
อ้างอิง
รวี บ่อหนา

คำพูด

เฉพาะคนในหมู่บ้านผม 100 กว่าครัวเรือน วันนี้เป็นหนี้โดยเฉลี่ยครัวเรือนละ 700,000 บาท ถ้าสภาพเศรษฐกิจยังเป็นแบบนี้ ราคาสินค้าเกษตรยังตกต่ำแบบนี้ ใช้หนี้กันจนตายก็ไม่มีทางหมด ตัวเลขทางเศรษฐกิจที่ว่าดี จีดีพีที่ว่าโตขึ้น ก็มาจากกลุ่มทุนใหญ่ๆแค่ไม่กี่กลุ่มเท่านั้น มีคนรวย 3-4 ตระกูลเท่านั้นที่ได้ประโยชน์ แต่ชาวบ้านอย่างเราไม่ได้อะไรเลย
อ้างอิง
มาฮาดีร์ บิน โมฮามัด

คำพูด

"เราจะไม่แก้แค้น เราจะทำให้บ้านเมืองกลับสู่สภาพมีขื่อมีแปอีกครั้ง แต่ใครก็ตามที่ทำผิดกฎหมายจะต้องขึ้นศาล"
อ้างอิง
ภราดร พรอำนวย

คำพูด

“เสียงเล็กๆ ของทุกคนจะเป็นพลัง เพราะภาพที่เราเห็นเป็นเรื่องน่าเสียใจและเศร้าใจมาก พื้นที่ตรงนั้นมันไม่ใช่ที่คนอยู่ แต่เรากลับจะปล่อยให้ถูกรุกราน ไม่เคารพคุณค่าของทรัพยากรทางธรรมชาติเลย แล้วต่อไปในอนาคตเราจะไม่ยิ่งแย่ไปกว่านี้อีกหรือ จากการพูดคุยกันพบว่าทุกคนรู้สีกอึดอัดใจ และไม่อยากเห็นการนำภาษีของประชาชนไปเสวยสุขอย่างนั้น การที่มีประธานศาลบางท่านออกมาบอกว่าขออยู่ 10 ปี ก่อนได้หรือไม่ หมายความว่าอะไร หมายความว่าท่านยังคิดถึงเรื่องนี้อยู่ใช่หรือไม่ ทั้งที่สำนักงานศาลยุติธรรมมอบอำนาจให้นายกรัฐมนตรีตัดสินใจแล้ว คำว่า 10 ปี มีนัยยะว่าขอข่มขืนลูกเมียก่อนนะ แต่อย่าพึ่งฟ้อง รอให้ท้องก่อนแล้วมาดูว่าลูกหน้าตาเหมือนใครอย่างนั้นหรือ แสดงว่าท่านไม่เข้าใจคุณค่าและความรู้สึกของประชาชนต่อปัญหาที่เกิดขึ้นเลย”
อ้างอิง
โยชิมาสะ ฮายาชิ

คำพูด

ผมขอโทษสำหรับการสร้างความสับสนเข้าใจผิดระหว่างเรื่องส่วนตัวและเรื่องสาธารณะ ในฐานะรัฐบาลพร้อมน้อมรับคำตำหนิและคำวิจารณ์ ผมจะควรรับใช้สาธารณชนมากกว่าเรื่องส่วนตัว
อ้างอิง
เรเจป ไตยิป แอร์โดอัน

เรเจป ไตยิป แอร์โดอัน (ตุรกี: Recep Tayyip Erdoğan, เกิด 26 กุมภาพันธ์ ค.ศ. 1954) เป็นนักการเมืองชาวตุรกีซึ่งปัจจุบันดำรงตำแหน่งเป็นประธานาธิบดีตุรกี
คำพูด

กล่าวอีกนัยหนึ่ง แถบนี้ควรคงไว้ในระดับของประชาธิปไตยแบบพหุนิยมและแบบมีส่วนร่วม

คำพูดจาก แอร์โดอัน: "ประชาธิปไตยในตะวันออกกลาง, ลัทธิพหุนิยมในยุโรป: มุมมองของตุรกี", The Turkish Weekly (12 ตุลาคม ค.ศ. 2004)

แต่ที่สำคัญที่สุด ข้าพเจ้าไม่เห็นด้วยกับมุมมองที่ว่าวัฒนธรรมอิสลามและประชาธิปไตยไม่สามารถปรองดองกันได้

คำพูดจาก แอร์โดอัน: "ประชาธิปไตยในตะวันออกกลาง, ลัทธิพหุนิยมในยุโรป: มุมมองของตุรกี", The Turkish Weekly (12 ตุลาคม ค.ศ. 2004)

มีคนพูดว่า "กูลเป็นประธานาธิบดีของข้าพเจ้าไม่ได้" คนเหล่านี้ไม่มีมารยาทที่ดี และพวกเขาควรสละสัญชาติตุรกีของพวกเขา ที่สำคัญที่สุดคือชายคนนี้จะถูกเลือกตามระบอบประชาธิปไตยจากประชาชน

คำพูดจาก "Gül'ü tanımayan vatandaşlıktan çıksın !", Haberturk (21 สิงหาคม ค.ศ. 2007)

พวกยุยงหรือคนบ้าทุกคนที่จะกล้ายกมือต่อต้านรัฐบาล รับรองว่า รัฐบาลจะสับเละแน่

สุนทรพจน์หลังความพยายามรัฐประหาร ค.ศ. 2016

ข้าพเจ้าเรียกร้องให้พลเมืองของข้าพเจ้า พี่น้องของข้าพเจ้าในยุโรป อย่ามีลูกแค่สามคน มีห้า สถานที่ที่คุณอาศัยและทำงานคือบ้านเกิดและมาตุภูมิใหม่ของคุณ เดิมพันเรียกร้องในนั้น เปิดธุรกิจเพิ่ม ให้ลูกของคุณเข้าเรียนในโรงเรียนที่ดีขึ้น ให้ครอบครัวของคุณอาศัยอยู่ในละแวกใกล้เคียงที่ดีขึ้น ขับรถที่ดีที่สุด อาศัยอยู่ในบ้านที่สวยงามที่สุด นั่นเป็นเพราะคุณคืออนาคตของยุโรป มันจะเป็นคำตอบที่ดีที่สุดสำหรับคำหยาบคาย การต่อต้าน และความอยุติธรรมที่เกิดขึ้นกับคุณ

คำพูดจาก "แอร์โดอันถึงชาวเติร์กในสหภาพยุโรป: มีลูก 5 คน คุณคืออนาคตของยุโรป", TurkishMinute (17 มีนาคม ค.ศ. 2017)

ถ้ายุโรปยังเป็นแบบนี้ ไม่มีชาวยุโรปคนใดในโลกที่สามารถเดินไปตามท้องถนนได้อย่างปลอดภัย เราในฐานะตุรกีเรียกร้องให้ยุโรปเคารพสิทธิมนุษยชนและประชาธิปไตย

คำพูดจาก "แอร์โดอันของตุรกีเตือนชาวยุโรป 'จะไม่เดินอย่างปลอดภัยบนท้องถนน' หากความขัดแย้งทางการทูตยังคงดำเนินต่อไป", The Independent (22 มีนาคม ค.ศ. 2017)

เราไม่มีความแค้นต่อชาวอาร์มีเนีย ปัญหาเกิดขึ้นกับผ่ายบริหารอาร์มีเนีย ชาวอาร์มีเนียกว่า 100,000 คนอาศัยอยู่ในประเทศของข้าพเจ้า

คำพูดจาก "ตุรกีสามารถเปิดพรมแดนไปยังอาร์มีเนียได้: แอร์โดอัน", Anadolu Agency (10 ธันวาคม ค.ศ. 2020)

เราไม่ได้มองการเป็นสมาชิกเนโทของฟินแลนด์และสวีเดนในแง่บวก

'แอร์โดอันกล่าวว่าตุรกีไม่สนับสนุนฟินแลนด์สวีเดนเข้าร่วมเนโท รอยเตอร์ส" (วันศุกร์ที่ 13 พฤษภาคม ค.ศ. 2022)
แหล่งข้อมูลอื่น
มาลา คำจันทร์

คำพูด

ในฐานะคนแก่เฒ่าในพื้นที่ ไม่ต้องเอามิติทางใจมาพูดก็ได้ เอาเฉพาะพื้นที่ทางภูมิศาสตร์ คุณอยู่ไม่ได้หรอกตรงนั้น มันไม่ใช่พื้นที่คนอยู่ หน้าน้ำ น้ำจะหลากลงมา ดินโคลน ต้นไม้ กรวดหินดินทรายจะกลบบ้านพักหรูหราราคาแพง พื้นดินตรงที่บ้านตั้งอยู่จะยุบถล่ม น้ำจะเซาะดินใต้บ้านให้กลายเป็นโคลนไหลลงไปสู่ที่ต่ำ ภัยจากน้ำอย่างเดียวคุณก็หมดทางสู้แล้ว ไม่ต้องพูดถึงไฟป่าเลย มันไม่ได้วิ่งมาตามสายไฟฟ้าอย่างที่พวกคุณเข้าใจ มันโหมมาได้ทุกทิศทุกทาง พวกคุณจะอยู่เป็นสุขหรือ บนทำเลที่คนทั่วไปเขาไม่อยู่กันอย่างนั้น แล้วไหนจะรอยบาดหมางระหว่างประชาชนในพื้นที่กับบุคคลในองค์กรของคุณอีกล่ะ จะมองหน้ากันติดหรือ คุณอ้างกฏหมาย แต่คุณทำร้ายจิตใจผู้คน คุณเป็นผู้ร้าย อย่าให้ชาวเชียงใหม่เผาพริกเผาเกลือสาปแช่งเลย ไม่ใช่คำขู่ แต่เป็นคำของร้อง
อ้างอิง
ธัญญา โพธิ์วิจิตร

คำพูด

เขาก็ทำของเขาดีอยู่แล้ว แต่เอาจริงๆ สมาคมฟุตบอลต้องสร้างคน อย่าให้มี “ธีรศิลป์” คนเดียว “ชนาธิป”คนเดียว แล้วมันจะไปฟุตบอลโลกได้ยังไง คุณไม่อายเขาหรอ เป็นผม ผมอายนะ เพราะงั้นสมาคมอยากจะโตผมแนะนำว่าให้ทิ้งคำว่าไปฟุตบอลโลกเลย นายกสมาคมต้องออกมาประกาศเลยว่า ผมไม่ไปฟุตบอลโลก นักกีฬาไทยยังไม่มีศักยภาพพอที่จะไปฟุตบอลโลก แต่ผมจะทำงานก้าวทีละขั้น ทีละขั้น นั่นคือการสร้างเยาวชนไปสูอาเซียนไปสู่เอเชีย เอาตรงๆ เอเชียนเกมส์เรายังไม่รู้อยู่ตรงไหนเลย เอเชียนคัพเราก็ยังไม่รู้อยู่ตรงไหนเลย โธ่ แล้วจะไปบอลโลก วันนี้ผมว่าเราอย่าฝันเลย ทุกคนฝันกันหมด ผมบอกว่าให้ทุกคนตื่นจากฝันได้แล้ว
อ้างอิง
บูรณิจฉ์ รัตนวิเชียร

คำพูด

“คนหนึ่งเคยยิงตัวตาย เพื่อรักษาป่า แต่พวกมึงกลับเข้าไปทำลายของส่วนรวมที่คนอื่นเขายอมสละชีวิตเพื่อปกป้อง ไม่มีอะไรจะพูด นอกจากคำว่า…ไอ้เดรัจฉาน!”
อ้างอิง
ระดับ กาญจนะวณิชย์

คำพูด

ที่ผมได้เขียนขึ้นมาในวันนี้ เพราะผมตระหนักดีว่า ขณะนี้พี่ต้องมีความทุกข์ใจอย่างมาก ผมไม่ต้องการเห็นพี่เป็นแบบนี้ พี่เชื่อผมเถอะครับ คนเราเปลี่ยนแปลงได้ ไม่มีช่วงใดของชีวิตที่เรียกว่าสายเกินไป...รัก และ เคารพพี่เสมอ...
อ้างอิง
มณีรัตน์ มิตรปราสาท

คำคม

การประชุมนี้เป็นครั้งแรก ดังนั้นก็จะไม่มีบันทึกการประชุมในก่อนหน้านี้ ก็จะขอไปในระเบียบวาระที่เราจะร่วมขับเคลื่อนไปด้วยกัน พิจารณาด้วยกันเพื่อเป็นไปตามพระราชบัญญัติประกอบรัฐธรรมนูญว่าด้วยพรรคการเมืองปีพุทธศักราช 2560 ที่จะต้องมีเรื่องพิจารณาด้วยกัน โดยเฉพาะเรื่องการแก้ไขเปลี่ยนแปลงอุดมการณ์ของพรรคว่า ถ้าคนธรรมดาจะเป็น voice of the voiceless หรือ เสียงของคนไม่มีเสียง ซึ่งหมายถึงคนธรรมดา พรรคคนธรรมดาเลยคิดจุดนี้ เป็นอุดมการณ์ของพรรค  ตามด้วยการแก้ไขนโยบายพรรค ก็ได้ผ่านการพิจารณาด้วย คะแนนเสียง 330 เสียงเช่นกัน ตามที่คณะผู้บริหารได้นำยกร่างเสนอ
อ้างอิง
อนุชา นาคาศัย

คำพูด

พรรคได้มีการหารือเกี่ยวกับนโยบายข้าว ซึ่งเป็นไฮไลท์ของพรรค ด้วยการเติมเงินบาทแรกเข้าสู่ระบบเศรษฐกิจจากฐานราก เริ่มจากเกษตรกร ด้วยการต่อยอดนโยบายรัฐบาลชุดนี้ ที่ทำมาแล้วและเป็นเรื่องดี โดยได้ข้อสรุปว่า เราจะเพิ่มค่าเกี่ยวจากเดิมไร่ละ1,500 บาท ไม่เกิน 12 ไร่ เป็นไร่ละ 2,000 บาท จำนวน 20 ไร่ ช่วยค่าปลูกและค่าเตรียมดิน 1,500 บาทต่อไร่ ไม่เกิน 20 ไร่ และหากชาวนามียุ้งฉางเก็บข้าว เพื่อลดปริมาณข้าวที่ออกสู่ตลาด ทำให้ราคาข้าวดี ก็จะให้ค่าเก็บรักษา 1,500 บาทต่อตัน ซึ่งหากเทียบเป็นค่าปลูกและค่าเกี่ยวเป็นตัน ก็จะอยู่ที่ตันละ 5,800 บาท ซึ่งนโยบายเรื่องข้าว ถือเป็นเรื่องเร่งด่วนที่พรรค ต้องทำทันที หากได้เป็นแกนนำจัดตั้งรัฐบาล ส่วนนโยบายระยะยาว พรรคก็ได้เตรียมมาตรการช่วยเหลือไว้แล้ว เช่น 3 ลด 3 เพิ่ม ที่จะทำให้เกษตรกร เป็นเกษตรกรยุคใหม่ เพราะถือเป็นพื้นฐานเศรษฐกิจของประเทศ จึงจำเป็นต้องรีบเติมเงินเข้าสู่ระบบเศรษฐกิจ ผ่านเกษตรกร ซึ่งถูกละเลยมาหลายรัฐบาล
การทำนโยบายเรื่องข้าวครั้งนี้ทางพรรค ได้เล็งเห็นว่าจำเป็นที่จะต้องป้องกันการทุจริตและต้องการให้เงินทุกบาททุกสตางค์ถึงมือพี่น้องเกษตรกรโดยตรง จึงได้จ่ายเงินให้กับพี่น้องโดยคิดเป็นจำนวนต่อไร่ ซึ่งมีการลงทะเบียนไว้เรียบร้อย ก่อนแล้วซึ่งไม่สามารถมีการเปลี่ยนแปลงหรือเล่นแร่แปรธาตุได้ แต่มีพรรคการเมืองบางพรรคซึ่งเพิ่งออกนโยบายเกี่ยวกับเรื่องข้าว โดยจ่ายเงินให้เกษตรกร โดยคิดเป็นจำนวนตันซึ่งอาจสุ่มเสี่ยงให้เกิดการทุจริตในนโยบายที่เกิดขึ้น ยกตัวอย่าง หากพี่น้องเกษตรกรมีปริมาณข้าวที่เก็บเกี่ยวได้น้อยกว่าจำนวนตันสูงสุดที่จะได้รับ อาจเกิดการเวียนเทียนหรือการนำข้าวจากต่างประเทศมาสวมสิทธิ์ ทำให้เกิดการทุจริตและทำให้เกิดการเสียหายต่องบประมาณของแผ่นดิน
อ้างอิง
วรรณวิภา ไม้สน

คำพูด

เราเริ่มจากการเจรจาต่อรองกันภายในองค์กร ในฐานะสหภาพ สามารถช่วยคนที่เป็นลูกจ้างชั่วคราว แรงงานที่ไม่ได้รับสิทธิประโยชน์ไม่เท่าเทียมกัน รวมถึงการยื่นเรียกร้องต่อการเลิกจ้างที่ไม่เป็นธรรม ให้เขาได้รับค่าชดเชยที่เหมาะสม นอกจากในอุตสาหกรรมสิ่งทอแล้ว เรายังทำให้กับอุตสาหกรรมอื่นๆ เช่น ในกลุ่มยานยนตร์ ซึ่งมีปัญหาแตกต่างกัน ทั้งในเรื่องสัญญาจ้าง การจ้างชั่วคราวที่ทำให้ได้รับสิทธิประโยชน์ไม่เต็มที่ หรือสิทธิในการรวมตัวเพื่อเรียกร้องต่อนายจ้าง ว่าโดยรวมเราต่อสู้เพื่อความไม่เป็นธรรมและสิทธิแรงงาน ซึ่งทำมาตลอด 10 กว่าปี
เราคลุกคลีกับปัญหา เห็นภาพนี้มานาน เราไม่ได้แค่ต่อสู้ในสหภาพ แต่เราทำงานยื่นข้อเสนอต่อรัฐบาลอยู่แล้ว ในเรื่องปัญหาที่ต้องแก้ไขปรับปรุง เราทำงานนี้ทุกปี แต่ก็ไม่ได้รับการตอบรับแก้ไข ทำให้ปัญหายังคงสะสมอยู่ตลอดมา
การกล่าวถึง
คณะกรรมการการเลือกตั้ง
ลูกจ้างเอกชนไม่ได้หยุดเหมือนข้าราชการ เพราะฉะนั้น การที่ กกต.กำหนดวันเลือกตั้งให้เป็นวันพุธ คุณต้องชัดเจนด้วยว่า เขาจะมาใช้สิทธิ์เลือกตั้งกันแบบไหน เพราะว่ามีลูกจ้างที่ถามมาหลายคนแล้วเรื่องนี้ เขาไม่อยากเสียสิทธิ์ เพราะว่าการเลือกตั้งครั้งนี้สำคัญมาก  กกต.ต้องชัดเจนเพราะ ที่ผ่านมาคุณไม่เคยกำหนดวันเลือกตั้งให้เป็นวันพุธ การกำหนดวันเลือกตั้งในลักษณะนี้ จะทำให้ลูกจ้างจำนวนมากเสียสิทธิ์ในการเลือกตั้ง และลูกจ้างเหล่านั้นไม่ใช่คนส่วนน้อย แต่ยังเป็นคนส่วนใหญ่ของพื้นที่ด้วย ดังนั้น กกต.ต้องออกมาให้ชัดเจนกับเรื่องนี้ ว่าลูกจ้างจะใช้สิทธิ์ของเขาได้อย่างไร โดยที่ไม่ต้องเสียสิทธิ์ในการลางาน และไม่ต้องโดนนายจ้างเล่นงานในภายหลัง เรื่องนี้เป็นเรื่องสำคัญมาก
อ้างอิง
กุลธิดา รุ่งเรืองเกียรติ

คำพูด

หลักการศึกษาที่ไม่ทิ้งใครไว้ข้างหลัง คือหลักที่ตรงข้ามกับการศึกษาไทยในปัจจุบัน ที่โรงเรียนให้ความสำคัญแต่กับเด็กเก่ง ประเทศหนึ่งมีคนมากมาย หลักการศึกษาที่ไม่ทิ้งใครไว้ข้างหลัง คือคิดว่าเราจะทำอย่างไรก็ได้ให้คนทุกคนเป็นมูลค่าเพิ่ม ไม่ใช่มูลค่าติดลบ เด็กต้องการความช่วยเหลือในการพัฒนาแบบใด เขาต้องได้ เพื่อที่เขาจะเป็นมูลค่าเพิ่มให้ประเทศในอนาคต ไม่ใช่คนที่ติดลบที่ประเทศมาดูแล หรือไม่สามารถทำรายได้ให้ประเทศได้
การรับน้อง
ปัญหาการดังกล่าว เป็นปัญหาที่ไม่เคยแก้ไขเชิงโครงสร้างรัฐ พรรคอนาคตใหม่ เห็นว่ากลไกภาครัฐที่จะเข้ามาจัดการเรื่องนี้ ควรเป็นกลไกที่ใกล้ชิดกับเด็กมากที่สุดคือ คณะกรรมการสถานศึกษา แต่ปัญหาที่เกิดขึ้นคณะกรรมการดังกล่าว ไม่สามารถใช้อำนาจของตัวเองได้อย่างเต็มที่ ดังนั้น อนาคตใหม่จะเสนอเรื่อง อำนาจหน้าที่ของคณะกรรมการสถานศึกษาในการกำกับ ดูแล ควบคุมและติดตาม ในทุกกรณีที่เกี่ยวกับความปลอดภัยของเด็กทุกคนในโรงเรียน ให้อยู่ในการยกร่าง พ.ร.บ.การศึกษาฉบับใหม่ เพื่อให้คณะกรรมการสถานศึกษาใช้อำนาจหน้าที่ได้อย่างเต็มที่ ทั้งนี้ ความปลอดภัยของเด็กควรเป็นวาระเเห่งชาติมานานเเล้ว เราจึงของเริ่มต้นดำเนินการอย่างเป็นรูปธรรม
การถูกกล่าวถึง
ณัฏฐพล ทีปสุวรรณ
ผมอยากจัดสรรงบประมาณ 25,000 ล้านบาทต่อปีช่วยเด็กเหล่านี้ แต่ด้วยวินัยทางการเงินการคลัง เราไม่สามารถทำได้ครับ...ปีต่อไปเราก็ไม่สามารถจัดสรร 25,000 ล้านบาทต่อปีได้
อ้างอิง
สุชัชวีร์ สุวรรณสวัสดิ์

ศาสตราจารย์ สุชัชวีร์ สุวรรณสวัสดิ์ นายกสภาวิศวกร กรรรมการในคณะกรรมการนโยบายพื้นที่นวัตกรรมการศึกษา อธิการบดี สถาบันเทคโนโลยีพระจอมเกล้าเจ้าคุณทหารลาดกระบัง ตั้งแต่วันที่ 2 ตุลาคม ค.ศ. 2015 ประธานที่ประชุมอธิการบดีแห่งประเทศไทย (ทปอ.) ระหว่างปี ค.ศ. 2017 ถึง ค.ศ. 2019 และประธานสมาคมสถาบันการศึกษาขั้นอุดมแห่งภูมิภาคเอเชียตะวันออกเฉียงใต้ ตั้งแต่วันที่ 1 มกราคม ค.ศ. 2017
คำพูด

การยื่นบัญชีทรัพย์สินแม้ว่าจะเป็นการแสดงความบริสุทธ์ใจ เพื่อธรรมาภิบาลแต่ก็เป็นการสร้างภาระให้แก่ผู้ที่ต้องยื่นทรัพย์สินมากเกินควร รวมทั้งต้องยื่นทรัพย์สินของคู่สมรสและบุตรด้วย ขณะเดียวกันระยะเวลาที่กำหนดไว้ในประกาศ เพียง 60 วัน ไม่เพียงพอต่อการดำเนินการยื่นบัญชีทรัพย์สินให้ถูกต้องและครบถ้วนได้ ดังนั้นหากยื่นบัญชีผิดพลาด แม้ไม่ได้เจตนาก็อาจมีโทษทางอาญาและถูกศาลพิพากษาจำคุกได้ จึงได้มีนายกสภาฯ และกรรมการสภาฯบางแห่งยื่นใบลาออกจากตำแหน่งแล้ว ส่งผลกระทบให้สภาฯ มีกรรมการสภาฯ ไม่ครบองค์ประชุมไม่สามารถดำเนินการใดๆ ได้ส่งผลเสียต่อการบริหารงานในมหาวิทยาลัยและนิสิต นักศึกษา
ผลกระทบจากประกาศฉบับนี้ ทำให้นายกสภาฯ และกรรมการสภาฯ บางแห่งไม่ประสงค์จะปฏิบัติหน้าที่ต่อไปเพราะการยื่นบัญชีทรัพย์สินแม้ว่าจะเป็นการแสดงความบริสุทธ์ใจ เพื่อธรรมาภิบาลแต่ก็เป็นการสร้างภาระให้แก่ผู้ที่ต้องยื่นทรัพย์สินมากเกินควร รวมทั้งต้องยื่นทรัพย์สินของคู่สมรสและบุตรด้วย ขณะเดียวกันระยะเวลาที่กำหนดไว้ในประกาศ เพียง 60 วัน ไม่เพียงพอต่อการดำเนินการยื่นบัญชีทรัพย์สินให้ถูกต้องและครบถ้วนได้ ดังนั้นหากยื่นบัญชีผิดพลาด แม้ไม่ได้เจตนาก็อาจมีโทษทางอาญาและถูกศาลพิพากษาจำคุกได้ จึงได้มีนายกสภาฯ และกรรมการสภาฯบางแห่งยื่นใบลาออกจากตำแหน่งแล้ว ส่งผลกระทบให้สภาฯ มีกรรมการสภาฯ ไม่ครบองค์ประชุมไม่สามารถดำเนินการใดๆ ได้ส่งผลเสียต่อการบริหารงานในมหาวิทยาลัยและนิสิต นักศึกษา
อ้างอิง
จงรัก วัชรินทร์รัตน์

คำพูด

ในส่วนของสภา มก. นั้น ขณะนี้มีกรรมการสภาฯ แสดงความกังวลในเรื่องดังกล่าว ประมาณ 1-2 คนเท่านั้น แต่ก็ยังรอฟังผลการตัดสินใจของ ป.ป.ช.ก่อน ซึ่งตนก็หวังว่า กรรมการสภา มก. จะไม่มีใครตัดสินใจที่จะแสดงความจำนงขอลาออก
สงคราม กิจเลิศไพโรจน์

ายสงคราม กิจเลิศไพโรจน์ สมาชิกสภาผู้แทนราษฎรแบบบัญชีรายชื่อ อดีตรัฐมนตรีช่วยว่าการกระทรวงพาณิชย์ ในรัฐบาลของนายสมชาย วงศ์สวัสดิ์อดีตสมาชิกสภาผู้แทนราษฎร จังหวัดสมุทรปราการ และอดีตเหรัญญิก พรรคพลังประชาชน ปัจจุบันเป็นหัวหน้าพรรคเพื่อชาติ
คำพูด

มีความเข้าใจผิดในเรื่องเงินสนับสนุน พรรคเราช่วยไประดับหนึ่งแล้ว แต่เขาเข้าใจไปว่า กกต. กำหนดค่าใช้จ่ายคนละ 1.5 ล้านบาท แล้วพรรคต้องจ่ายให้คนละ 1.5 ล้านบาท ซึ่งพรรคทำเช่นนั้นไม่ได้ หากจ่ายสนับสนุนให้กับผู้สมัครทั้ง 349 เขต ก็เกินวงเงินที่กฎหมายกำหนดให้พรรคจ่ายได้ไม่เกิน 35 ล้านบาท จะถูกยุบพรรค จ่ายไม่ได้อยู่แล้ว เข้าใจว่าผู้สมัครของพรรคส่วนใหญ่เป็นคนหน้าใหม่ จึงอาจไม่เข้าใจหลักเกณฑ์ ซึ่งก็ได้ทำความเข้าใจกันแล้วและส่วนใหญ่ก็เข้าใจ โดยพรรคได้ตั้งคณะกรรมการพิจารณาให้ความช่วยเหลือทางมนุษยธรรมสำหรับผู้สมัครที่เดือดร้อน และไม่ใช่เงินเยียวยา เพราะพรรคไม่ได้ทำผิดอะไร
ขอเวลาบั้นในช่วงปลายชีวิตให้กับประเทศ ผมยอมรับไม่ได้ที่จะเห็นประเทศต้องรับมรดกบาปจากที่ผ่านมา แต่ผมอยากเห็นประเทศไทย เป็นประชาธิปไตยที่แท้จริง
ในการปรับโครงสร้างภาษี ต้องสร้างเศรษฐกิจฐานรากให้แข็งแรง ไม่ใช่มารีดเลือกกับปูแบบนี้ ขณะที่แบงก์ชาติประกาศว่าหนี้สาธารณะครัวเรือนพุ่งสูงขึ้นจาก 7 หมื่นบาทเป็น 1.5 แสนบาทต่อคนต่อปี แต่กลับทำนโยบายออกมาเอื้อประโยชน์เจ้าสัว โดยเจ้าสัวครอบงำตั้งแต่ต้นน้ำไปจนถึงปลายน้ำ วันนี้ทำไมโชว์ห่วยถึงเจ๊ง เผลอๆ ตลาดก็จะเจ๊งไปด้วย เพราะเจ้าสัวครอบงำโดยเฉพาะร้านสะดวกซื้อที่มีอยู่ทุกมุม ดังนั้นขอให้รัฐบาลสนใจปัญหาเศรษฐกิจ อย่ามัวแต่ดูทหารเพราะประชาชนจะอดตายกันหมดแล้ว โดยเจ้าสัวครอบงำตั้งแต่ต้นน้ำไปจนถึงปลายน้ำ วันนี้ทำไมโชว์ห่วยถึงเจ๊ง เผลอๆ ตลาดก็จะเจ๊งไปด้วย เพราะเจ้าสัวครอบงำโดยเฉพาะร้านสะดวกซื้อที่มีอยู่ทุกมุม ดังนั้นขอให้รัฐบาลสนใจปัญหาเศรษฐกิจ อย่ามัวแต่ดูทหารเพราะประชาชนจะอดตายกันหมดแล้ว
ชาวบ้านกันเดือดร้อนทุกหย่อมหญ้า จะอดตายกันหมดอยู่แล้ว ในสมัย พล.อ.ชาติชาย ชุณหะวัณ เป็นนายกฯ มีความพยายามจะพัฒนาประเทศให้เป็นเสือตัวที่ 5 แต่ พล.อ.ประยุทธ์ จากเสือตัวที่ 5 มาสู่เห็บหมา และผมกลัวว่าจากเห็บหมาจะกลายเป็นปลวก กัดกินประเทศจนไม่เหลืออะไร พังพินาศไปหมด

'สงคราม'ด่าอย่างเดียว! ขอยืนไว้อาลัย'บิ๊กตู่'1นาที เจอ'ปธ.ชวน'เบรคเสียเวลาคนอื่น
นิคโคโล่ มาเคียเวลี่

คำพูด

เครื่องป้องกันการคิดกบฏต่อเจ้าที่ทรงพลังมากที่สุด คือ หลีกเลี่ยงการทำให้ประชาชนเกลียด
อ้างอิง
สมเดช นิลพันธุ์

คำพูด

ถ้ารัฐบาลพูดคำว่าขอโทษไม่เป็น จะให้อาจารย์มหาวิทยาลัยสอน เราก็ยินดี

อธิการบดีแนะรัฐทำสัญญายุติกม.นิรโทษกรรม โพสต์ทูเดย์ (8 พฤศจิกายน พ.ศ. 2556)
นพเก้า คงสุวรรณ

คำพูด

ถามว่าจากกรณีที่แท๊กซี่ ขู่หยุดวิ่งภายในสนามบิน มีผลกระทบอะไรหรือไม่ ในฐานะคนที่เดินทางโดยเครื่องบิน แต่โดยปกติแล้ว เรามักจะเดินออกมาด้านนอก แล้วออกมาโบกรถแท๊กซี่ที่ด้านนอกสนามบิน และใช้บริการรถโดยสารสารธารณะของสนามบิน อยู่เป็นประจำ การยกเลิก หรือขู่หยุดวิ่ง ของแท็กซี่ประจำสนามบินทั้ง 2 สนามบิน จึงไม่ได้รับผลกระทบอะไร อยากให้แท็กซี่หยุดวิ่งเหมือนที่พูดดู ถ้าแน่จริง
อ้างอิง
ธันวา ไกรฤกษ์

คำคม

เลิกวาทกรรมได้แล้ว ถ้าคุณมีโอกาสได้ฟังที่ผมพูด ก็ขอให้ปรับปรุงตัวนะครับคุณธนาธร
ไม่บอกก็รู้ แคมเปญนี้ถูกสร้างขึ้นเพื่อหักล้างการตัดสินคดี 'ถือหุ้นสื่อ' ที่กำลังจะมาถึง โดยหวังให้สังคมเข้าใจผิด ว่าเป็นเพราะไม่ยอมก้มหัวให้รัฐ จึงถูกกลั่นแกล้ง และถูกยัดข้อหา แม้เรื่องนี้ แท้จริงแล้วเกิดจากความผิดพลาดของตัวเอง แต่คงไม่มีใครอยากโชว์ความโง่เขลา ให้คนจดจำว่าตกม้าตายในเรื่องง่ายๆ จึงต้องหารันเวย์ลงจอดแบบมีคลาสซักนิดหนึ่ง และคงไม่มีอะไรจะเท่ห์ไปกว่า การลงจอดกลางสมรภูมิรบแห่งประชาธิปไตย ซึ่งตามบทแล้วพระเอกต้องยอมเสียสละเพื่ออุดมการณ์ แม้จะต้องแลกด้วยตำแหน่งส.ส.ของตนเองก็ตาม ละครการเมืองยอดเยี่ยมนี้ อาจจะเป็นฉากสุดท้าย บนเส้นทางในสภาของธนาธร และมาลุ้นกันว่าฉากต่อไป เขาจะพากองเชียร์ 'ลงถนน' เล่นนอกสภา เหมือนที่คาดไว้รึเปล่า
ข้าพเจ้ามุ่งหวังจะเห็นอุดมการณ์ที่ชัดเจนของพรรคมาตลอด แต่จนถึงบัดนี้ก็ยังไม่ปรากฎ โดยยังดำเนินแนวทางในรูปแบบการเมืองเก่า ที่เน้นการรักษาเสถียรภาพเพื่อคงสถานะแกนนำรัฐบาล มากกว่าเป้าหมายการปฏิรูปประเทศ อันเป็นเหตุให้เกิดข้อครหาต่างๆมากมายซึ่งไม่สามารถชี้แจงต่อสังคมได้
ข้าพเจ้าขอขอบคุณสำหรับโอกาส ที่ให้ข้าพเจ้าได้ลงสมัครส.ส.ในการเลือกตั้งครั้งที่ผ่านมา และคงชัดเจนว่าสิ่งที่ข้าพเจ้าได้ทำดังที่ปรากฎในสื่อทั้งหมดนั้น ถือเป็นการตอบแทนพรรคมากเพียงพอแล้ว โดยการแสดงออกของข้าพเจ้านั้น ยังตั้งอยู่บนหลักของเหตุผล ความจริง และความถูกต้องเสมอ ข้าพเจ้าขอฝากคำแนะนำด้วยความปรารถดีต่อพรรคและต่อรัฐบาล ในฐานะสมาชิกพรรคเป็นครั้งสุดท้าย ซึ่งหากนำไปปฏิบัติได้ก็จะส่งผลดีต่อคนทุกกลุ่มทุกฝ่าย และอาจนำพาให้เราทุกคนก้าวข้ามวังวน ที่เกิดขึ้นซ้ำไปมาไม่จบสิ้น คือ การลงถนนประท้วงขับไล่รัฐบาล
อ้างอิง
ปดิพัทธ์ สันติภาดา

ายสัตวแพทย์ ปดิพัทธ์ สันติภาดา (ชื่อเล่น: อ๋อง) สมาชิกสภาผู้แทนราษฎรจังหวัดพิษณุโลก ได้รับการเลือกตั้งเป็นสมาชิกสภาผู้แทนราษฎรครั้งแรกในปี ค.ศ. 2019 ในสังกัดพรรคอนาคตใหม่
คำพูด

พรรคอนาคตใหม่ต้องการให้เห็นว่าเกียรติภูมิของส.ส.อยู่ตรงไหน ประชาชนตั้งคำถามว่าผู้แทนของเขาอยู่ที่ไหนเมื่อเข้ามาสภา เกียรติภูมิอยู่ที่เครื่องแต่งกาย หรือการตั้งใจทำงานของพวกเรา เกียรติไม่ใช่สิ่งสร้างขึ้นเอง แต่เป็นสิ่งที่ประชาชนมอบให้ เราตอบแทนประชาชนด้วยการตั้งใจทำงาน ไม่ตระบัดสัตย์กับประชาชนตามที่หาเสียงไว้ เราให้เกียรติบุคลากรในสภา ซึ่งสภาต้องก้าวข้ามเรื่องการแต่งตัว
เรียนคุณหมอวรงค์ ตั้งแต่หลังเลือกตั้ง หมอโจมตีพรรคอนาคตใหม่ไม่หยุด กล่าวหาว่าคนรุ่นใหม่ถูกล้างสมอง กล่าวหาว่าเป็นเหมือนฝ่ายซ้ายคอมมิวนิสต์ เชื่อมโยงพรรคอนาคตใหม่กับการล้มล้างสถาบัน สร้างวาทกรรม "พวกชังชาติ" และล่าสุดกล่าวหาว่าหัวหน้าพรรคอนาคตใหม่ ว่าใช้กรณีของจ่านิวเพื่อตนเอง เป็นการดูถูกผู้สนับสนุนพรรคอนาคตใหม่ เจตนาร้ายลากพวกเราไปเชื่อมโยงกับความมั่นคง ผมและทีมงานไม่เคยตอบโต้ เพราะตั้งใจจะทำการเมืองให้สร้างสรรค์ เลิกให้ร้ายป้ายสี แต่ผมคิดว่าถึงเวลาที่เราต้องชี้แจงให้สังคมทราบ ว่าข้อกล่าวหาของหมอ นอกจากจะไม่จริงแล้ว ยังเป็นวิธีการเมืองเก่าที่สรรหาเรื่องราวมายัดเยียดผู้อื่น โดยอ้างความหวังดีต่อชาติบ้านเมือง เอาไปเป็นของพวกตัวเอง พวกเราพรรคอนาคตใหม่ ศรัทธาและจะปกป้องสิทธิเสรีภาพของประชาชน จ่านิวเป็นหนึ่งในหลายคนที่ถูกละเมิด ทำร้ายอย่างต่อเนื่อง เป็นระบบ เพราะเขาเคลื่อนไหวต่อสู้เพื่อสิทธิเสรีของผู้อื่น เราไม่เคยคิดจะเกาะกระแสความเดือดร้อนของผู้อื่นเพื่อตัวเราเราเอง เราไม่ได้ทำการเมืองแบบนั้น สังคมที่เราใฝ่ฝันเห็นคือคนที่แตกต่างหลากหลาย อยู่ร่วมกันได้ ไม่ทำร้ายกัน เรียนรู้จากความแตกต่าง อดทนอยู่ร่วมกัน สร้างสรรค์สิ่งดีงามจากความหลากหลายนั้น ประชาชนไม่ถูกทำร้ายกดขี่จากอำนาจรัฐ เพราะประชาได้รับการปกป้องสิทธิเสรีภาพจากรัฐต่างหาก ผมขอเชิญชวนคุณหมอในฐานะนักการเมืองพิษณุโลก เอาเวลามาร่วมกันทำเพื่อคนพิดโลกด้วยกันครับ แต่ถ้าร่วมมือกันไม่ได้ ก็มาแข่งกันทำผลงานเพื่อประโยชน์ของคนพิษณุโลก จะเป็นเรื่องที่สร้างสรรค์กว่าที่เป็นอยู่ครับ
อ้างอิง
ไซโคนอท

Psychonauts เป็นเกม 3D-platform ตั้งแต่ปี 2548 พัฒนาโดย Tim Schafer ร่วมกับ Double Fine Productions และวางจำหน่ายเมื่อวันที่ 19 เมษายน 2548 บน Microsoft Xbox, PS2 และ PC เป็นเรื่องการผจญภัยของ Razputin หรือ "Raz" เด็กหนุ่มอายุ 10 ปี ผู้มีความสามารถทางด้านพลังจิต Raz หนีออกจากบ้านเพราะพ่อของเขาไม่เห็นคุณค่าของพลังนี้ เขาฝึกการแสดงกายกรรมทุกวันเพื่อย่องเข้าไปในค่ายฝึกฤดูร้อนสำหรับผู้ที่มีพลังคล้ายกับเขาเพื่อให้เป็น Psychonaut และแสดงคุณค่าของตน แต่กลับพบว่าในค่ายมีแผนการร้ายสุดน่ากลัวซึ่งมีเพียงเขาเท่านั้นที่สามารถหยุดยั้งได้
Whispering Rock Psychic Summer Camp
กระท่อมของเด็กๆ -Kids' Cabins
Coach Oleander's Basic Braining
Coach Oleander's Basic Braining.
โลกภายในจิตใจของ Coach Oleander เพื่อเป็นการฝึกขั้นพื้นฐาน โลกที่เต็มไปด้วยความทรงจำ(สมมุต)จากสนามรบ ที่แอบซ่อนบาดแผลภายในจิตใจของเขา
Coach Oleander: A MENTAL obstacle course , you bleeding heart.
(ฐานทดสอบกำลังใจ) อุปสรรคของจิตใจ คือหัวใจที่อ่อนแอ 
----Coach Oleander: the plane's going down soldier! hit that door and Geronimo!!!
เครื่องบินกำลังตก ทหาร! พังประตูนั่นแล้ว GERONIMO!!!
Raz: Hey no one told me to pack a chute
ไม่เห็นมีใครบอกเลย ว่าต้องพกร่มชูชีพมาด้วย
Coach Oleander: Did Washington have a chute when he crossed the Delaware ???
ตอนที่ Washington ข้ามแม่น้ำ Delaware เขาต้องใช้ถนนไหม ??? 
Coach Oleander: just jump, sissy!
แค่โดดลงไป แม่สาวน้อย!
[Raz พบ ตู้เก็บความทรงจำ "Memory Vaults" ของ Oleander ]
Coach Oleander: most people -- they got something to hide.
คนส่วนมาก มักเก็บซ่อนบ้างอย่างเอาไว้
Coach Oleander: they store away their shame ,their dirty little secrets, in these tiny vaults in their minds.
เก็บซ่อนความอับอาย , ความลับสกปรก ไว้ในตู้นริภัยเล็กๆนี่ ภายในจิตใจของพวกเขา
ศูนย์กลางของค่าย -Main Campgrounds
ศูนย์กลางของค่าย -Main Campgrounds.
ศูนย์กลางไปยังสถานที่ต่างๆและเป็นที่ตั้งของกระท่อมส่วนกลางให้เด็กๆได้นั่งเล่นและรับประทานอาหาร
[Raz มาขอพวก Kitty เล่นด้วย แต่กลับโดนล้อ จึงสวนกลับ]
Raz: where'd you get your clothes? Because my sister  ,she's kind of fat and she has so much trouble finding good stuff.
เธอเก็บพวกเสื้อผ้าเธอไว้ที่ไหนเหรอ พอดีน้องสาวฉัน เธอค่อนข้าง"อ้วนมาก" และเธอหาชุดพอดีตัวไม่ค่อยได้เลยน่ะ.
Kitty: WHAT ?
อะไรนะ ?
Brain Tumbler Experiment
Brain Tumbler Experiment.
การทดสอบอุปกรณ์ Brain Tumbler Raz จะได้เข้าไปสู่จิตใจส่วนลึกของตนเองและเป็นสถานที่ๆนำไปสู่จิตใจคนอื่นๆ ที่ raz เคยเชื่อมต่อ
Sasha's Shooting Gallery
Sasha's Shooting Gallery.
โลกภายในจิตใจของ sasha เพื่อให้ Rez ได้ฝึกฝนการใช้พลังซึ่งในนั้น Rez จะได้เจอกับเหล่า Censor สิ่งมีชีวิตที่เปรียบเสมือนสติและเหตุผลในจิตใจของมนุษย์ มันจะคอยลบ
สิ่งที่ไม่ปกติในหัวเราเช่น อาการจิตหลอน, อาการคุ้มคลั่ง, ภาวะผีอำ(waking dream) และโดยเฉพาะผู้ที่เข้ามาเยี่ยมเยือน.
บริเวณป่าของ GPC -GPC Wilderness
บริเวณป่าของ GPC -GPC Wilderness.
พื้นที่ป่าภายในค่ายและเป็นสถานที่ตั้งของ โดมลงโทษผู้ต้องหาพลังจิต(Geodesic Psychoisolation Chambers : GPC) ที่ถูกปิดตัวลงตั้งแต่ ปี 2493
ศรัณย์วุฒิ ศรัณย์เกตุ

ศรัณย์วุฒิ ศรัณย์เกตุ (ชื่อเดิม ศรัณย์ ศรัณย์เกตุ) (เกิด 12 กุมภาพันธ์ พ.ศ. 2501) เป็นสมาชิกสภาผู้แทนราษฎรอุตรดิตถ์ เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคไทยรักไทย ปัจจุบันสังกัดพรรคเพื่อไทย
คำคม

พระยาพิชัยดาบหักเป็นนักต่อสู้ พี่น้องชาวอุตรดิตถ์เดือดร้อนแสนสาหัส ท่านพ่อพระยาพิชัยคงอยากจะต่อสู้เพื่อให้ประชาชนคนอุตรดิตถ์และคนไทยทั้งประเทศ มีฐานความเป็นอยู่ที่ดีขึ้น เศรษฐกิจจะต้องดีขึ้นกว่านี้ จึงแต่งกายเป็นนักรบโบราณ เพื่อเป็นสัญญลักษณ์ของการต่อสู้กับเผด็จการ จะไม่ให้เผด็จการมาครองเมืองเด็ดขาด จะช่วยเหลือปากท้องพี่น้องประชาชน ให้กินดีอยู่ดี วันนี้ประชาชนจะอดตายอยู่แล้ว วันนี้เศรษฐกิจตกต่ำมาก ชาวบ้านคงไม่ยอมรับเผด็จการ ประชาธิปไตยจะต้องชนะถล่มทลายอย่างแน่นอน
นโยบายรัฐบาล คือ นโยบายศรีธนญชัย เพราะเขียนไว้กว้าง เป็นเทคนิคการเขียนนโนบาย แต่ล้มเหลวและหลอกลวง สารพัดกู้ ก่อหนี้สาธารณะ และกำลังเพิ่มภาระให้ลูกหลานในอนาคต ใช้คนที่ล้มเหลวชุดเดิม มีชนักติดหลัง มีคดีติดตัวมาร่วมคณะรัฐมนตรี เศรษฐกิจไทยทรุดหนัก ส่งออกเจ๊ง 0% ท่องเที่ยวทรุด ต่างชาติไม่มาเพราะไม่ใช่ระบบปกติ รัฐบาลเสียงปริ่มน้ำ ต่างชาติไม่ยอมรับ ตอนนี้เศรษฐกิจโลกกำลังซ้ำเติม และจะรุนแรงกว่าที่คิดเยอะ ถ้ายังดันทุรังต่อไป นรก is coming หรือ นรกกำลังจะมาเยือน เมกะโปรเจกต์ก็เอื้อทุนใหญ่ พร้อมบอกว่า “เจ้าสัว รวยจนจุก คนจน จนจนตาย” อยากให้คนไทยได้รับความอยู่ดีกินดี คนป่วยรักษาเหมือนคนรวย ไม่ใช่ไปรอตีห้าแต่ได้รักษาบ่ายโมง ก่อนจะทิ้งท้ายว่า 5 ปีที่ผ่านมาเป็นตราบาปของท่านและต้องชดใช้ ถ้าทำไม่ได้ ไม่มั่นใจจะทำ ก็ขอให้ลาออกไป
อ้างอิง